Thenzawl khua ASF hrilenna 'Infected Area'-ah puan a ni,"998/2024-2025 Dated Serchhip, the 28th June, 2024: Serchhip District chhung Thenzawl khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. George Martin Lalruattluanga, Veterinary Officer Thenzawl chuan, The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin Thenzawl, Serchhip District chu June ni 26, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte hi zawm ngei tur a ni. 1. Thenzawl area chhung atanga vawk, vawksa leh vawksa tanga thil siam reng reng lakchhuah khap tlat a ni. 2. Vawk thi reng reng paih mai lovin, chinai /Disinfectant nen thuk taka phum ngei tur a ni. 3. Vawk talh leh vawksa zawrh khap that a ni. 4. Vawk thi an awmin A.H & Vety Derpartment Official-te hnenah hriattir vat thin tur a ni.",Dated: 28 th Jun 24 4:02 PM,https://dipr.mizoram.gov.in/post/thenzawl-khua-asf-hrilenna-infected-area-ah-puan-a-ni